
CONVOCATÒRIA PER A LA CONCESSIÓ DE SUBVENCIONS EN RÈGIM DE CONCURRENCIA COMPETITIVA EN EL MARC DE LES BASES REGULADORES ESPECÍFIQUES PER A L’ATORGAMENT DE SUBVENCIONS DEL PLA DE REACTIVACIÓ MUNICIPAL DE TORELLÓ 2020 PER A L’ANY 2020

CODI DE LA CONVOCATÒRIA: X2020000188

Per acord de la Junta General del Consorci de la Vall del Ges, Orís i Bisaura de data 30 de juliol de 2020 van ser aprovades les Bases Reguladores Específiques per a l’atorgament per part del Consorci de la Vall del Ges, Orís i Bisaura de subvencions destinades al Pla de reactivació municipal de Torelló 2020 que tenen com a objectiu:
· fomentar l’activitat del conjunt del teixit empresarial de Torelló, posant especial atenció en aquelles empreses, professionals i autònoms de qualsevol sector empresarial que han patit una reducció dràstica i involuntària de la seva facturació com a conseqüència dels efectes del COVID-19.

Aquestes Bases Reguladores Específiques van ser objecte de publicació al Butlletí Oficial de la Província de Barcelona de data 12 d’agost de 2020.

1. Quantitat total màxima de les subvencions a atorgar i consignació pressupostària

El pressupost màxim que es destinarà aquest any 2020 per a la concessió de les subvencions objecte de la present convocatòria serà de 190.000,00 euros i anirà a càrrec de l’aplicació 433-479,00.
No podran atorgar-se subvencions per import superior a l’esmentat.


2. Objecte, condicions i finalitat de les subvencions

1. L’objecte de les subvencions de la present convocatòria és finançar projecte/activitats que tinguin com a objectiu fomentar l’activitat del teixit empresarial de Torelló, posant especial atenció en aquelles empreses, professionals i autònoms de qualsevol sector empresarial que han patit una reducció dràstica i involuntària de la seva facturació com a conseqüència dels efectes del COVID-19. 

La finalitat de les subvencions és:
a. El manteniment dels locals comercials, de serveis i centres de treball amb activitat empresarial. Aquest concepte es justifica per la importància per la vida del municipi de tenir locals comercials i de serveis en concret i espais amb activitat econòmica en general per la qualitat de vida i el benestar de la ciutadania, pel valor social que suposen. Així es considera una mesura molt important per tal que no incrementin els locals comercials i espais de serveis buits.
b. Les campanyes de promoció, de màrqueting i de difusió de les activitats empresarials del municipi.
c. El foment de noves activitats i nous serveis de les empreses i d’inversions realitzades per dur-les a terme: promoció de la venda online i de les noves tecnologies en l’activitat empresarial, la creació de manteniment i impuls de nous serveis (serveis a domicili per exemple).
d. La creació de nous productes o bé inversions fetes amb l’objectiu d’oferir nous productes (que fins ara no feia l’empresa, habitualment) fruït de l’adaptació de l’empresa a les noves necessitats detectades o sorgides en el moment actual.
e. Qualsevol altra activitat, servei o inversió que doni resposta a l’objecte de la convocatòria.
2. Les subvencions concedides a l’empara d’aquesta convocatòria, s’hauran de destinar a finançar projecte/activitats desenvolupats/ades al llarg del període comprès entre la declaració de l’estat d’alarma pel Real Decreto 463/2020, de 14 de març, fins a la fi del termini de presentació de sol·licituds. 

3. Procediment de concessió
El procediment de concessió de les subvencions objecte d’aquesta convocatòria serà el de concurrència competitiva.

4. Requisits per la sol·licitud i forma d’acreditar-los

1. Podran ser beneficiaris/àries d’aquestes subvencions les persones físiques o jurídiques que tinguin l’activitat empresarial al municipi de Torelló, com a mínim des de l’1 de gener del 2020, que hagi realitzat l’activitat que fonamenta el seu atorgament, sempre que no estiguin afectades per cap de les prohibicions contingudes a l’article 13 de la Llei 38/2003, de 17 de novembre, General de Subvencions (en endavant LGS). i reuneixin les següents condicions:

· han dut a terme o porten a terme iniciatives per mantenir, fomentar i potenciar l’activitat econòmica del municipi i que han patit una reducció involuntària de la seva facturació com a conseqüència dels efectes del coronavirus.

a) Les persones físiques o jurídiques, legalment constituïdes, que compleixin els requisits que tot seguit es detallen:

· Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.
· Justificar davant el Consorci de la Vall del Ges, Orís i Bisaura el compliment dels requisits i les condicions, la realització de l'activitat i el compliment de la finalitat que determinin la concessió o el gaudi de la subvenció.
· Sotmetre's a les actuacions de comprovació que s'estableixin per part del Consorci de la Vall del Ges, Orís i Bisaura, així com qualsevol altra comprovació i control financer que puguin dur a terme els òrgans de control competents, i aportar tota la informació que els sigui requerida en l'exercici de les actuacions anteriors.
· Comunicar al Consorci de la Vall del Ges, Orís i Bisaura, amb anterioritat a l'atorgament de la subvenció, l'obtenció d'altres subvencions, ajuts, ingressos o recursos que financin les activitats subvencionades.
· Acreditar, amb anterioritat a l'atorgament de la subvenció, que es troba al corrent de les obligacions fiscals i tributàries amb l'Ajuntament, l'Agència Tributària i la Seguretat Social o autoritzar al Consorci de la Vall del Ges, Orís i Bisaura o l’Ajuntament de Torelló perquè faci les consultes pertinents aquests organismes.
· Disposar dels llibres comptables, registres diligenciats i altres documents degudament auditats d'acord amb la legislació mercantil i sectorial aplicable al beneficiari en cada cas, així com tots els estats comptables i registres específics exigits per les bases reguladores corresponents.
· Conservar els documents justificatius de l'aplicació dels fons rebuts, inclosos els documents electrònics, mentre puguin ser objecte de les actuacions de comprovació i control.
· Reintegrar els fons rebuts en els supòsits previstos en la legislació aplicable i en
aquestes bases específiques.

2. La concurrència d’aquests requisits s’acreditarà en el moment de presentar la sol·licitud, mitjançant la presentació dels documents que s’indiquen a l’article següent.

5. Documents que han d’acompanyar a la sol·licitud
La documentació a presentar és la següent:
· Formulari de sol·licitud de la subvenció
· En el cas de persones jurídiques:
· Fotocòpia del DNI del/de la representant legal.
· Escriptura de constitució o Estatuts.
· Poders de representació i/o certificat expedit pel/per la Secretari/ària de l’entitat que acrediti la representació legal del/de la sol·licitant.
· Fotocòpia del Número d’Identificació Fiscal de l’entitat peticionària.

· En el cas de persones físiques:
· Fotocòpia del DNI del/de la sol·licitant i/o del/de la representant legal.
· Alta IAE – Model 036 o 037
· Últim rebut autònoms pagat.
· Declaració jurada del nombre de treballadors que tenen al seu càrrec.
· Documentació acreditativa dels ingressos i les despeses:
· En el cas d’empresaris i professionals en estimació objectiva (Mòduls)
· Llibre d’ingressos i despeses abril 2020 i abril 2019
· Declaració de renda 2019– apartat activitats econòmiques realitzades i rendiments obtinguts (pàg.5)
· En el cas d’empresaris i professionals en Estimació Directa
· Model 130. IRPF. Empresaris i professionals en Estimació Directa. Segon trimestre 2019.
· Model 130. IRPF. Empresaris i professionals en Estimació Directa. Segon trimestre 2020.
· Model 303. IVA. Segon trimestre 2019.
· Model 303. IVA. Segon trimestre 2020.
· Resta d’empresaris
· Model 303. IVA. Segon trimestre 2019.
· Model 303. IVA. Segon trimestre 2020.
· Còpia del llibre de registre de factures emeses i rebudes, del llibre diari d’ingressos i despeses, del període justificat (abril 2020 i abril 2019 o període equivalent).
· Memòria de justificació de la subvenció segons model normalitzat on es detallarà el projecte/activitat/actuació objecte de la subvenció i la relació de les factures objecte de la subvenció. L’import dels conceptes i projectes subvencionables haurà de correspondre a l’import del tram de subvenció per el qual es sol·licita la subvenció detallat al punt Sisè. Quantia de la subvenció, de les bases de subvenció.
L’esmentada documentació haurà de presentar-se en qualsevol de les llengües cooficials de Catalunya, anirà degudament signada per la persona sol·licitant i serà original o còpia degudament autenticada.

6. Termini, forma i lloc de presentació de les sol·licituds

El termini màxim de presentació de la sol·licitud, juntament amb la documentació i els annexos corresponents, és de 15 dies naturals des de l’endemà de la publicació de la present convocatòria al Butlletí de la Província de Barcelona (BOP)

Les sol·licituds podran presentar-se per escrit mitjançant la complementació del model normalitzat, que serà signat per l’interessat/da o pel legal representant de l’entitat.

El model normalitzat de sol·licitud, així com el de tots els documents exigits al punt 5 podrà trobar-se al web del Consorci de la Vall del Ges, Orís i Bisaura www.gesbisaura.cat.

Les sol·licituds conjuntament amb la documentació exigida al punt 5 s’hauran de presentar al Registre del Consorci de la Vall del Ges, Orís i Bisaura.

També es podran presentar en qualsevol dels llocs que preveu l’article 16 de la Llei 39/2015, d’1 d’octubre, de Procediment Administratiu Comú de les Administracions Públiques.

La presentació de les sol·licituds de subvenció pressuposa el coneixement i l’acceptació de les normes que la regulen.

7. Rectificació de defectes o omissions en la documentació
En cas que la documentació presentada sigui incorrecta o incompleta, es requerirà al/a la beneficiari/ària, per tal que en el termini de deu dies hàbils a partir del dia següent a la notificació, procedeixi a la seva rectificació o a les esmenes necessàries, amb la indicació que si no ho fa així s’entendrà per desistit de la seva sol·licitud. 

8. Òrgans competents per a la instrucció i la proposta de concessió
L’òrgan responsable de la instrucció del procediment per a l’atorgament de les subvencions previstes en les presents bases serà la gerència del Consorci de la Vall del Ges, Orís i Bisaura amb la col·laboració del Servei de Comerç i el Servei d’empresa i emprenedoria del Consorci de la Vall del Ges, Orís i Bisaura a qui l’Ajuntament de Torelló va aprovar una encomana de gestió per aquest servei. 

La proposta de concessió de les subvencions serà elaborada per un òrgan col·legiat constituït d’acord amb allò previst a l’article 22.1 de la Llei 38/2003, de 17 de novembre, general de subvencions i estarà format per les següents persones: 
· Mercè Faja Barcons, regidora de promoció econòmica de l’ajuntament de Torelló 
· Anna Raventós Ginesta, tècnica del servei d’empresa i emprenedoria 
· Cristina Ferrandez Cañadell, tècnica del servei d’empresa i emprenedoria 
· Elena Gascón Puig, tècnica del servei de comerç 
· Natàlia Pérez Belver, gerent del Consorci de la Vall del Ges, Orís i Bisaura 

L’òrgan responsable de la resolució del procediment per a l’atorgament de les subvencions és la Presidència del Consorci, que podrà, discrecionalment, deixar desert el procés o no atorgar el crèdit total previst.

9. Termini de resolució i de notificació
S’examinaran conjuntament, en un sol procediment totes les sol·licituds presentades dins del termini establert, i es resoldrà en un únic acte administratiu.

El termini per a l’atorgament de les subvencions serà, com a màxim, de tres mesos a comptar des de la data de tancament del període de presentació de sol·licituds.

La manca de resolució dins el termini indicat tindrà efectes desestimatoris.

10. Règim de recursos
La resolució del procediment posa fi a la via administrativa, i contra la mateixa es pot interposar recurs contenciós administratiu en el termini de dos mesos a comptar des del dia següent a la seva notificació.

Alternativament i de forma potestativa, es pot interposar recurs de reposició davant el mateix òrgan que l’ha dictat en el termini d’un mes a comptar des del dia següent a la seva notificació.

11. Criteris objectius d’atorgament de la subvenció
Les subvencions s’atorgaran a aquells sol·licitants que obtinguin millor valoració un cop aplicats els següents criteris objectius.

Per a la valoració de les sol·licituds presentades, únicament es tindran en compte els següents criteris objectius, aplicats d’acord a la ponderació indicada:
a) % de decrement de la facturació: aquest decrement s’acreditarà comparant els ingressos del mes d’abril de 2020 amb els ingressos del mes d’abril de 2019. En cas d’empreses de nova creació, amb menys d’un any de funcionament, el % es calcularà en relació a la mitjana mensual dels mesos anteriors a l’abril de 2020. Aquest criteri s’ha de complir per poder sol·licitar l’ajut. En cas que l’empresa no hagi decrementat la facturació un mínim del 25% no es pot presentar. 

b) Nombre de persones que treballen a l’empresa: ja sigui en modalitat d’autònom, de soci, de professional o de contractació al règim general o qualsevol altra previst segons l’activitat. Així el concepte nombre de treballadors és la suma de treballadors per compte pròpia autònoms i treballadors per compte d’altri. Aquest criteri és secundari i es té en compte a partir de que es compleixi el criteri a). 

La puntuacions de cada criteri són les següents: 
a. % de decrement de la facturació 
· Decrement entre 75% i 100% de la facturació: 20 punts 
· Decrement entre 50% i 74% de la facturació: 15 punts 
· Decrement entre un 25% i un 49% de la facturació: 5 punts 
b. Nombre de persones que treballa a l’empresa: 
· Empreses de més de 5 treballadors: 15 punts 
· Empreses de 2 a 5 treballadors: 10 punts 
· Empreses de 1 treballador: 5 punts
12. Mitjans de notificació o publicació
Un cop acordada la concessió de les subvencions, aquestes seran notificades als interessats en un termini màxim de 10 dies des de la data d’aprovació de la resolució, d’acord amb allò previst a l’article 40 de la Llei 39/2015, d’1 d’octubre, de Procediment Adminsitratiu Comú de les Administracions Públiques. 

